Njësia administrative Tropojë

Komuna Tropojë është një komunë në Rrethin e Tropojës në Shqipëri. Tropoja apo shpesh përmendet si Tropoja e vjetër është vendbanim në Shqipërinë veriore dhe sot është zona me e lidhur me Kosovën.
parapamje|Xhamia Tropoje e Vjeter

 Vendbanimet 

 Histori 
Tropoja njihet historikisht si pjesë e Malësisë së Gjakovës.  Gjatë Perandorisë Osmane ishte pjesë e Vilajetit të Kosovës.  Kufiri i vitit 1912 që shkëputi pjesën më të madhe të Kosovës nga Shqipëria la Tropojën në izolim dhe vështirësoi jetën e banorëve.  Kufiri la të izoluar edhe ekonominë e Tropojës.

Nga çlirimi i Shqipërisë e deri në Luftën e dytë botërore Tropoja së bashku me të gjitha vendbanimet e tjera të Tropojës, Hasit dhe Kukësit që kishin mbetur këndej kufirit ishte pjesë e Prefekturës së Kosovës, që ishte një nga 10 zonat administrative të Shqipërisë së lirë.

Sot Tropoja është pjesë e Rrethit të Tropojës, të cilit edhe i ka dhënë emrin.

Me çlirimin e Kosovës në vitin 1999 fillon një fazë e re për jetën e banorëve të cilët tani mund të shfrytëzojnë shkollat apo spitalet në Kosovë.

 Ekonomia 
Tropoja ndodhet rreth 220 km larg Tiranës, kryeqytetit të Shqipërisë, dhe 120 km larg Prishtinës, kryeqytetit të Kosovës. Pozita gjeografike ka imponuar një lloj izolimi ekonomik nga pjesa tjetër e Shqipërisë. Komunikacioni rrugor me Kosovën mundëson tregti të shpejtë.

Tropoja ka sipërfaqe mjaftë të madhe të tokave të punueshme, në të cilat kultivohen drithërat, mollët, gështenjat, kumbullat e dëgjuara tropojane, ndërsa në blegtori mbizotërojnë të imtat.

 Referime 

 Shiko edhe 
 Krahina e Bytycit
 Historia e Shqipërisë
 Lista e qyteteve të Shqipërisë
 Nikaj e Mertur
 Qytetet shqiptare
 Turizmi në Shqipëri

 Lidhje të jashtme 
 Klipe kengesh dhe vallesh nga Tropoja, Gezim Nika, Fatmira Brecani, Fatime Sokoli, etj.
 Pamje nga Tropoja
 Webfaqe për Tropojën

Kategoria:Qytete në Shqipëri
Kategoria:Tropojë